Община Николаево, област Стара Загора, гр. Николаево 6190, ул. „Георги Бенковски“ № 9

Телефон 04330 / 2040, e-mail: [obnikolaevo@nikolaevo.net](mailto:obnikolaevo@nikolaevo.net)

Изх. № 05-00-117 / 15.09.2025 г. Вх. № 27-00-237 / 15.09.2025 г.

ДО

ОБЩИНСКИ СЪВЕТ

НИКОЛАЕВО

ДОКЛАДНА ЗАПИСКА

от Константин Руйчев Костов – Кмет на Община Николаево

Относно: Проект за изменение и допълнение на Наредба № 24 за условията и реда за разкопаване на елементите на техническата инфраструктура на територията на община Николаево .

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Налице е необходимост от изменение и допълнение на Наредба № 24 за условията и реда за разкопаване на елементите на техническата инфраструктура на територията на община Николаево, приета от Общински съвет с Решение № 47/27.04.2016 г., с Протокол №9/27.04.2016 г., във връзка с въвеждането на еврото като официална валута и с цел актуализация на цените, тъй като същите не са променяни от приемането им през 2016 г. Чрез това изменение и във връзка с приетия Закон за въвеждане на еврото в Република България, уреждащ общи въпроси, свързани с единната европейска валута, се прилагат принципите, които трябва да се спазват при въвеждането на еврото.

Основната цел на измененията в Наредба № 24 за условията и реда за разкопаване на елементите на техническата инфраструктура на територията на община Николаево е синхронизирането й с въвеждането на еврото като официална валута .

В изпълнение разпоредбата на чл. 26, ал. 3 от Закона за нормативните актове, Община Николаево предостави възможност за обществено обсъждане на заинтересованите лица, като в 30-дневен срок я публикува на интернет страницата си и на Портала за обществени консултации. В срока на общественото обсъждане няма постъпили предложения и становища по проекта за изменение и допълнение на Наредбата.

Предвид гореизложеното, предлагам Общински съвет Николаево да приеме следното

Р Е Ш Е Н И Е:

На основание чл. 21, ал. 2 от Закона за местното самоуправление и местната администрация, предлагам Общински съвет Николаево

Р Е Ш И:

Изменя и допълва Наредба № 24 за условията и реда за разкопаване на елементите на техническата инфраструктура на територията на община Николаево, приета от Общински съвет с Решение № 47/27.04.2016 г., с Протокол №9/27.04.2016 г., както следва:

1. § 1. В Глава II, Раздел I „Издаване на разрешения за разкопаване при ново строителство, ремонти и присъединявания“, чл. 2, ал.3 депозитите по Приложение № 1 :
2. Възстановяване на улична настилка - 100лв./кв.м/
3. Възстановяване на тротоар с базалтови плочи/бетонни плочи/ - 50 лв./кв.м/
4. Възстановяване от плочи с тревна фуга – 25 лв/кв.м.
5. Възстановяване на бетонови бордюри - 20 лв./ кв.м / 5.Възстановяване на терени без трайна настилка, зелени площи - 20

лв./кв.м/

се изменя както следва:

“ */Приложение№ 1/* Депозити внесени за:

1. Възстановяване на улична настилка – 120 лв./кв.м/

2. Възстановяване на тротоар с базалтови плочи/бетонни плочи/ - 90 лв./кв.м/

3. Възстановяване от плочи с тревна фуга – 45 лв./кв.м/

4. Възстановяване на бетонови бордюри - 30 лв./м.л./

5. Възстановяване на терени без трайна настилка, зелени площи - 20 лв./кв.м/

1. В Преходните и заключителни разпоредби към Наредба № 24 за условията и реда за разкопаване на елементите на техническата инфраструктура на територията на община Николаево, § 2*: На основание чл.21, ал.1, т.7 от ЗМСМА в Наредба за определянето и администрирането на местните такси и цени на услуги се правят следните изменения:*

#### *В чл. 47, т. 21 се отменят следните изречения, както следва:*

*„ – Разрешение за прокопаване”*

*1.такса -10 лв.*

се изменя както следва: § 2 отпада

III. 3. В Преходните и заключителни разпоредби към Наредба № 24 се създава нов §3 със следното съдържание:

„ § 3. *Считано от датата на въвеждане на еврото в Република България всички цени в лева по настоящата наредба се превалутират в евро, съгласно чл. 12 от Закона за въвеждане на еврото в Република България и получената сума се закръгля по правилото на чл. 13 от Закона за въвеждане на еврото в Република България.“*

С уважение,

КОНСТАНТИН КОСТОВ

*Кмет на Община Николаево*

*Съгласувано с юрист:*

*М. Шопова*

*Изготвил:………………….*

*Живка Попова гл. спец.“КРС“*