****

**Община Николаево, област Стара Загора, гр. Николаево 6190, ул. „Георги Бенковски“ № 9**

**Телефон 04330 / 2040, e-mail:** [**obnikolaevo@nikolaevo.net**](mailto:obnikolaevo@nikolaevo.net)

**Изх. № 05-00-120 / 18.09.2025 г. Вх. № 27-00-243 / 18.09.2025 г.**

**ДО**

**ОБЩИНСКИ СЪВЕТ**

**НИКОЛАЕВО**

**ДОКЛАДНА ЗАПИСКА**

**От Инж. Константин Руйчев Костов – Кмет на Община Николаево**

**Относно:** Създаване на общинско предприятие „Социални услуги” към община Николаево

**УВАЖАЕМИ ГОСПОДИН ПРЕДСЕДАТЕЛ,**

**УВАЖАЕМИ ОБЩИНСКИ СЪВЕТНИЦИ,**

На основание чл.21, ал.1, т.8 и т.23 от Закона за местното самоуправление и местната администрация (ЗМСМА), чл. 51-53 от ЗОС и във връзка с разпоредбите на Закона за социалните услуги (ЗСУ), както и необходимостта от осигуряване на допълнителни приходи за Общината, предлагам да бъде създадено общинско предприятие „Социални услуги” към община Николаево.

1. **Мотиви:**

* Социалните услуги са от съществено значение за подобряване качеството на живот на уязвимите групи – възрастни хора, лица с увреждания, деца в риск и техните семейства.
* Към момента община Николаево предоставя социални услуги чрез механизъм „Лична помощ“, Операция BG05SFPR003-1.001-0111 „Топъл обяд“, Асистентска подкрепа, Домашен социален патронаж (ДСП), ЦСРИ, който се декомпозира на дейностите: Информиране и консултиране, Застъпничество и посредничество, Терапия и рехабилитация, но съществува необходимост от обособяване на самостоятелна организационна структура, която да гарантира ефективност, устойчивост и по-добра координация.
* Създаването на общинско предприятие ще позволи:
* Централизирано управление и контрол върху социалните услуги;
* Възможност за кандидатстване и изпълнение на проекти по национални и европейски програми;
* Гъвкавост при разширяване на дейностите спрямо нуждите на местната общност;
* Повишаване качеството на предоставяните услуги.

1. **Предмет на дейност:**

Общинско предприятие „Социални услуги“ ще осъществява следните основни дейности:

* Управление и предоставяне на социални услуги, създадени на територията на община Николаево;
* Организация и координация на услуги в домашна среда – лична помощ, социален асистент, „Топъл обяд“ др.;
* Развитие и поддържане на социални институции и центрове;
* Подготовка и изпълнение на проекти, насочени към социално включване и интеграция;
* Други дейности, свързани със социалната политика на Общината.

1. **Финансиране:**

Финансирането на предприятието ще се осъществява чрез:

* Средства на общинския бюджет;
* Държавно делегирани средства;
* Финансиране по национални и европейски програми;
* Допустими собствени приходи от предоставяне на услуги.

1. **Управление и отчетност:**

* Общинското предприятие „Социални услуги” ще бъде второстепенен разпоредител с бюджет към кмета на общината.
* Ръководителят на предприятието ще бъде назначаван и освобождаван от кмета на община Николаево.
* Предприятието ще представя ежегоден отчет за дейността си пред Общинския съвет.

Общинските предприятия се създават с решение на Общински съвет, като с него се приема и правилник за организацията и дейността на предприятието.

Предвид изложеното предлагам Общински съвет Николаево да приеме следното

**РЕШЕНИЕ:**

На основание чл.21, ал.1, т.8 и т.23 от Закона за месното самоуправление и местната администрация (ЗМСМА), чл. 51, чл. 52, чл. 53 и чл. 55 от ЗОС, Общински съвет Николаево

**РЕШИ:**

1. Създава общинско предприятие „Социални услуги” към община Николаево.
2. Приема правилник за дейността, организацията и управлението на общинско предприятие „Социални услуги”, съставляващ неразделна част от настоящото решение.
3. Определя кмета на община Николаево за орган по назначаване на директора на предприятието.
4. Възлага на кмета на община Николаево да предприеме необходимите действия за организационно и финансово осигуряване на дейността на предприятието, както и да осъществява контрол върху дейността му.

**Приложение:** Правилник за дейността, организацията и управлението на общинско предприятие „Социални услуги”.

**С уважение,**

**ИНЖ. КОНСТАНТИН КОСТОВ**

*Кмет на Община Николаево*

Съгласувано с юрист…………………….

/ М. Шопова/

Изготвил:

Ивелина Матеева

*Гл. специалист „Социални дейности, програми и проекти”*